יהודה רצהבי

יהודה רצהבי (15 במאי 1916 - 24 בפברואר 2009) היה חוקר עברית וספרות עברית, מומחה לשירת תימן ויהדות המזרח. חתן פרס ישראל לחקר לשונות היהודים, פרס ביאליק לחכמת ישראל ופרס הרב קוק לספרות תורנית.

ביוגרפיה
נולד בכפר הקדרים הקטן סעואן שבמרכז תימן, מהלך שעתיים מצנעא. משפחתו סבלה שכול ומחסור ובילדותו קיבל חינוך קפדני ב"חדר". רצהבי עלה לארץ ישראל עם בני משפחתו בשנת 1924, כשהיה בן שמונה, והם השתקעו בעיר תל אביב. למד בבית ספר תחכמוני ובגימנסיה בלפור. בשנת 1936, בגיל 20, החל ללמוד באוניברסיטה העברית בירושלים, ולמד בה במשך ארבע שנים. הוא למד שפה וספרות ערבית, ספרות עברית, מקרא, לשון וקבלה. כשפרצה מלחמת העולם השנייה נקרא להתנדב לש"י, שירות הידיעות של ההגנה, והפסיק את לימודיו. בש"י התנדב עד קום המדינה, ובשירותיה האזין לאישים מארצות ערב ואסף ידיעות מהעיתונות הערבית. לאחר הקמת מדינת ישראל שירת בחיל המודיעין (עד שנת 1962), ובמקביל פרסם מאמרים בתחומי התעניינותו: בספרות ישראל ובתרבות תימן. כעבור 24 שנה, בשנת 1963, חזר לאוניברסיטה (לאוניברסיטת בר-אילן). הוא החל בקריירה אקדמית והתקדם עד לדרגת פרופסור מן המניין.

הוא פרסם מחקרים רבים בתחומי הלשון, השירה, ההיסטוריה והמחשבה. בין פרסומיו החשובים על יהודי תימן: 
בואי תימן: מחקרים ותעודות בתרבות יהודי תימן (1967), ספר מחקרים ותעודות על יהדות תימן בעריכתו. הספר כלל שני חלקים: הראשון מכיל מחקרים בתחומי היסטוריה, הלשון, אגדות־העם, רפואה עממית ועוד ואילו בחלק השני פרסם רצהבי תעודות ומקורות, אשר היה בהם מן החידוש לגבי קבצים קודמים על יהדות תימן.  
ילקוט המקאמה העברית : סיפורים בחרוזים (1974), שבו ליקט, פירש והקדים מבוא
אוצר לשון הקודש שלבני תימן (תל אביב 1978), שהוא מילון ללשונות הדיבור והספרות המיוחדות לבני תימן. מילון שהקדיש ללשון הערבית בתפסיר של רבי סעדיה גאון למקרא, ובו ריכז את הערבית המיוחדת ליהודים.
במעגלות תימן (1988), שבו כינס מבחר ממחקריו בתחומים שונים.
שירת תימן העברית : לקט נבחר (1988), שבו ליקט, פירש והקדים מבוא

פרופסור רצהבי עשה רבות לקירוב חובבי הספרות לשירת תימן ולשירת יהודי המזרח וצפון אפריקה, בפרסום ספרי לימוד וילקוטים לקורא המשכיל והמתעניין.

רצהבי זכה פעמיים בפרס ביאליק לחכמת ישראל, בשנת תשכ"ה על ספרו "ספר המוסר" ובשנת תשל"ט על ספרו "אוצר לשון הקודש שלבני תימן". כמו כן זכה בפרס הרב קוק לספרות תורנית בשנת תש"ן.

ב-1996 קיבל את פרס ישראל לחקר לשונות היהודים. מנימוקי הוועדה:

נפטר ביום ל' שבט תשס"ט, בן 93. היה אב לבן, , שנפל בתקופת שירותו הצבאי בחיל המודיעין, כשהיה בן 22, ולשלוש בנות.

לקריאה נוספת
אהרן גימאני, "דברי זיכרון לפרופ' יהודה רצהבי", בתוך אהרן גימאני, רצון ערוסי ושאול רגב (עורכים), בני תימן: מחקרים ביהדות תימן ומורשתה, אוניברסיטת בר-אילן, תשע"א, עמ' 360-361

קישורים חיצוניים

אודותיו
 
 
 
 יהודה רצאבי בנוסח תימן - פורטל קהילות תימן
 חתן פרס ישראל, פרופ' יהודה רצהבי הלך לעולמו, אתר אוניברסיטת בר-אילן, 26.2.2009
 שרה סטרומזה, על הספר 'אוצר הלשון הערבית בתפסיר ר' סעדיה גאון' מאת יהודה רצהבי, פעמים 29, תשמ"ז 1986, עמ' 148-146
 יוסף טובי, מלון חלוצי בתחומו, על הספר 'אוצר לשון הקדש שלבני תימן' מאת יהודה רצהבי, פעמים, 1, אביב תשל"ט 1979, עמ' 110-107
 אהרן גימאני, על קובץ מאמרים של יהודה רצהבי, פעמים, 36, תשמ"ח 1988, עמ' 159-158

מאמרים פרי עטו
 
 לתולדות יהודי תימן-עוללות היסטוריות, פעמים 72, קיץ תשנ"ז, עמ' 123-106
 הרעבון בשנות תקפ"ה-תקפ"ז בתימן, פעמים 60, תשנ"ד 1994, עמ' 143-135
 ענייני אישות בערכאות של גויים בתימן, פעמים, 65, סתיו תשנ"ה, עמ' 101-93
 שיר משיחי מתקופת שבתי צבי מעטו של ר' שלם שבזי, פעמים 44, קיץ תש"ן, עמ' 71-65
 שיר היסטורי מעטו של ר' סעדיה מנצורה, פעמים 64, קיץ תשנ"ה, עמ' 21-6
 בתים לעולי תימן בארץ-ישראל בשנת תרע"ג, פעמים 38, תשמ"ט עמ' 130-124
 משפט אישות בתימן בפני ערכאה מוסלמית, פעמים 63, אביב תשנ"ה, עמ' 63-41
 מאמר מאת יוסף טובי בנושא שני שירים על מאורעות השבתאות בתימן, ביקורת על מאמר זה מאת יהודה רצהבי ותגובתו של יוסף טובי לביקורת, המאמר פורסם בפעמים 44, קיץ תש"ן, הביקורת והתגובה לה פורסמו בפעמים 46-7, אביב תשנ"א
 מאמר מאת יוסף יהלום על חייו ושירתו של ר' יהודה הלוי, ביקורת על מאמר זה מאת יהודה רצהבי ותגובתו של יוסף יהלום לביקורת, המאמר פורסם בפעמים 46-7, אביב תשנ"א, הביקורת והתגובה לה פורסמו בפעמים 51, אביב תשנ"ב
 
 מונחים עבריים לחג הסוכות בלשונם של יהודי תימן, לשוננו לעם, כרך יט חוברת ט–י (תשכ"ח), עמ' 241–247, באתר האקדמיה ללשון העברית
 יהודה רצאבי, לתולדות המחלוקת על הקבלה בקהילת צנעא בשנות הרע"ג-הרע"ד
 יהודי תימן וקידוש ה', יהודה רצהבי, מחניים גיליון מ"א, תש"כ.

הערות שוליים

ישראלים ילידי תימן
בלשנים ולשונאים ישראלים
חוקרי יהדות תימן
זוכי פרס ישראל לבלשנות
זוכי פרס ביאליק לחכמת ישראל
זוכי פרס הרב קוק
זוכי פרס הרב מימון
סגל אוניברסיטת בר-אילן: ספרות עם ישראל
חוקרי שירת ימי הביניים
חוקרי תפילה ופיוט
בוגרי בית הספר תחכמוני (תל אביב)
בוגרי גימנסיה בלפור
בוגרי האוניברסיטה העברית בירושלים
בעלי תואר דוקטור מאוניברסיטת בר-אילן
זוכי פרס יצחק בן-צבי
יקירי תל אביב-יפו לשנת 1991
אישים הקבורים בבית הקברות קריית שאול
אבות שכולים: חללי צה"ל
ישראלים שנולדו ב-1916
ישראלים שנפטרו ב-2009